DRG002572 - Volkswagen 1949 circle hoodie. Black, everyday | Lindsay Volkswagen of Dulles, Sterling VA
Buy OEM Volkswagen Accessory # DRG002572 (DRG-002-572). 1949 Circle Hoodie. Black, Everyday [29% REDUCERE] [POPULAR] Velvet Panglică Zip Hoodie Pantaloni Skinny Set In Verde S | ZAFUL România
Velvet Panglică Zip Hoodie Pantaloni Skinny Set - Verde S Freddie Roach Good Move [Import] Japan - Import on WOW HD NL
Door Freddie Roach
CD Prijs: € 37,56 Voeg toe aan wenslijst
Kunstenaar: Freddie Roach
Titel: Good Move [Import] Tjips, Ma speel PlayStation! | SARIE
Tjips, Ma speel PlayStation!	deur Lydia van der Merwe
Dis lankal slaaptyd – maar Lana Pike sit kiertsregop in haar bed met haar skootrekenaar. Sy maai buiteruimtelike wesens af. Lana is ma van vyf en het ’n konsultant-firma. Sy was tot onlangs bemarkingshoof van Ster-Kinekor Games in Johannesburg. Sulke speletjies is haar ontspanning. Goeie stresontlading, sê sy. En dis toenemend deel van grootmense se vermaak, nie net tieners s’n nie. “Ek het kleintyd met bordspeletjies begin. As die gogga jou dán byt, gaan jy altyd speel,” vertel Lana. Solank jy ’n balans hou. Dis ook wat sy haar kinders (tussen 12 en 18) leer. Daar’s reëls: Geen aktiwiteite wat ’n skerm behels voor sononder nie. En speletjies se ouderdomsperk word streng nagekom.
Videospeletjies se pryse het boonop gestyg – die duurste kos nou sowat R700, teenoor sowat R500 verlede jaar. Mense van net oor die 30 is die eerste geslag wat met rekenaars grootgeword het, skryf Mark Penn. En dis ’n manier vir hulle om ’n nouer band met hul kinders te sluit. Die vermaak-sagtewarebedryf gee toenemend erkenning aan dié volwasse gehoor.
Speletjies is ook nie alles net ligte vermaak nie. Dit word bv. ook gebruik om uitgerekte en dikwels angswekkende mediese behandelings draagliker vir kinders te maak. Maatskappye gebruik dit ál meer vir opleiding. In Amerika help dit brandweermanne vir biochemiese rampe en die weermag vir veldslae voorberei. Amerikaanse soldate leer met die speletjie Tactical Iraqi om in die vreemde oor die weg te kom – met ’n klompie Arabiese frases, kultureel relevante gebare en taboes.
In Suid-Afrika kan jy sedert 2006 nasionale kleure in rekenaarspeletjies verwerf – die eerste land wat dit toeken. Dit word deur die plaaslike Olimpiese komitee erken, maar is nie ’n Olimpiese sport nie. In Suid-Korea is dit só ’n groot sport dat twee TV-kanale daarvoor beskikbaar is.
Dis die domein van die “ernstige” speler wat hom toespits op ingewikkelde strategie-speletjies. (Soos Age of Empires en Heroes of Might and Magic). ’n Speler (32) wat homself “OneGamer” noem, sê sulke speletjies daag jou uit omdat jy takties moet dink. “Dis ’n stokperdjie – en ek ontmoet só baie vriende.”
rAge, ’n speletjie-en-tegnologie-konferensie, is vanjaar die sesde keer in Johannesburg gehou – sowat 1 800 spelers het drie dae lank aaneen ’n verskeidenheid speletjies gespeel.